Ismoil ibn Ubaydulloh ibn Abu al-Muhojir. Ismoil ibn Ubaydulloh ibn Abu al-Muhojir () 718—720-yillarda Umaviylar xalifaligining Ifriqiyadagi (Shimoliy Afrika) hokimi boʻlgan. Ismoil ibn Ubaydulloh ibn Abu al-Muhojir (yoki al-Muhojjar) Quraysh qabilasi mavlosi boʻlgan[""]. Faoliyati. 718-yilda Ismoil ibn Ubaydulloh xalifa Umar ibn Abdulaziz tomonidan Qayravon boshqaruvini yaxshilash va arab boʻlmagan musulmonlarni xalifalikka qoʻshish siyosatini amalga oshirish uchun oʻzidan oldingi Ifriqiya hokimi Muhammad ibn Yazidning oʻrniga tayinlangan. Ismoil xalifa tomonidan tayinlangan qobiliyatli hokimlardan biri boʻlib, oʻzi bosib olgan yerlarda yashovchi aholini kamsitish oʻrniga ularni musulmon hamjamiyatatiga qoʻshilishiga harakat qilgan. Hokimlik davrida islom dini qoidalariga amal qilgan va berberlarga solinadigan ortiqcha soliqlarni bekor qilgan. Ismoil ibn Ubaydulloh berberlarning toʻliq islomga oʻtishida ham muhim rol oʻynagan. Qizigʻi shundaki, Ismoil Umaviylarning Ifriqiyadagi Iberiya (al-Andalus) ustidan nazorat qilish vakolatiga ega boʻlmagan birinchi va yagona hokimi boʻlgan. Xalifa Umar II al-Andalusga al-Samh ibn Malik al-Xavloniyni hokim etib tayinlagan, shahar Qayravon orqali emas, balki toʻgʻridan-toʻgʻri Damashqqa boʻysungan[""]. Ismoil Ifriqiyada qisqa, biroq samarali xizmat qilgan. 720-yilda Umar II ning vorisi xalifa Yazid II tomonidan lavozimidan ozod qilingan va uning oʻrniga Yazid bin Abu Muslim Qayravon hokimi etib tayinlangan[""].